b'\n_START_ARTICLE_\nKrst pri Savici (Smole)\n_START_PARAGRAPH_\nKrst pri Savici je drama Dominika Smoleta. Drama je iz\xc5\xa1la leta 1969 pri zalo\xc5\xbebi Obzorja.\n_START_SECTION_\nVsebina\n_START_PARAGRAPH_\nSlovenski knez \xc4\x8crtomir se je po voja\xc5\xa1kem porazu na prigovarjanje svoje zaro\xc4\x8denke Bogomile dal krstiti. Zdaj \xc5\xbeivi v Ogleju kot menih novic. Tamkaj\xc5\xa1nji menihi skrbijo le za svoje in Cerkvene interese, Boga ne poznajo dobro, njihov patriarh je bete\xc5\xbeen starec. \xc4\x8crtomir je edini, ki res i\xc5\xa1\xc4\x8de Boga, tega ne poznata niti patriarh, niti Bogomila. Ta je zdaj redovnica in zanjo \xc4\x8crtomir meni, da ga je prevarala. Odlo\xc4\x8di se, da bo kot menih od\xc5\xa1el med Slovene oznanjat Boga in preganjat poganstvo. Kmalu na Slovensko pride tudi Bogomila z nekaj redovnicami in vidi \xc4\x8crtomirovo krutost. Ta pri \xc5\xa1irjenju nove vere preliva kri in grozi celo Bogomili, \xc4\x8de\xc5\xa1 da nima prave vere._NEWLINE_V tistem \xc4\x8dasu so potekale priprave na ustoli\xc4\x8denje kneza Gorazda, \xc4\x8digar umrli o\xc4\x8de knez Borut ni sprejel kr\xc5\xa1\xc4\x8danstva. Ob prestolu in novi cerkvi Gospe Svete se zberejo oglejski patriarh, slazbur\xc5\xa1ki vladika Bonifacij in barvarski vojvoda Tasil, da bi potrdili Gorazdovo oblast. Tam jih tudi obvestijo, da je pape\xc5\xbe oglejsko pristojnost raztegnil do Drave, da bi tako prepre\xc4\x8dil nadaljnje nemire. Patriarh se kljub temu odlo\xc4\x8di, da naj Bogomila z redovnicami ostane med sonarodnjaki in jo \xc5\xbeeli postaviti za predstojnico. \xc4\x8crtomiru pa se upira, da bi tako brezvernico doletela ta \xc4\x8dast. Bogomilo zabode pred vsemi veljaki, obsodijo ga na smrt z obe\xc5\xa1anjem. Umre mirno, spravljen s svetom. Po njegovih licih te\xc4\x8dejo solze, take kot ob njegovem krstu, ki se je zgodil nedale\xc4\x8d od njegovega obe\xc5\xa1anja.'